Document ID: 32006R0760

32006R0760
L 132/28
SLUŽBENI LIST EUROPSKE UNIJE
18.05.2006.
UREDBA KOMISIJE (EZ) br. 760/2006
od 18. svibnja 2006.
o izmjeni Uredbe Vijeća (EZ) br. 1184/2005 o uvođenju određenih posebnih mjera ograničavanja protiv određenih osoba koje ometaju mirovni proces i krše međunarodno pravo u sukobu u sudanskoj regiji Darfuru
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1184/2005 o uvođenju određenih posebnih mjera ograničavanja protiv određenih osoba koje ometaju mirovni proces i krše međunarodno pravo u sukobu u sudanskoj regiji Darfuru (1), a posebno njezin članak 9. stavak 1. točku (a),
budući da:
(1)
Prilog I. Uredbi (EZ) br. 1184/2005 navodi fizičke ili pravne osobe, subjekte ili tijela na koje se odnosi zamrzavanje financijskih sredstava i gospodarskih izvora na temelju te Uredbe.
(2)
Djelujući na temelju Rezolucije Vijeća sigurnosti 1672 (2006.), Odbor osnovan na temelju Rezolucije 1591 (2005.) izmijenio je popis osoba, subjekata i tijela na koje treba primjenjivati zamrzavanje financijskih sredstava i gospodarskih izvora. Prilog I. bi, stoga, trebalo na odgovarajući način izmijeniti.
(3)
Kako bi se osigurala učinkovitost mjera predviđenih u ovoj Uredbi, ova Uredba mora odmah stupiti na snagu,
DONIJELA JE OVU UREDBU:
Članak 1.
Prilog I. Uredbi (EZ) br. 1184/2005 mijenja se kako je određeno u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. svibnja 2006.

Labels: 18
11
5